bg bg bg ru ru bg bg bg bg ru bg bg bg bg bg bg bg bg bg bg bg bg bg bg ru bg ru bg bg bg bg bg bg bg uk bg bg bg bg bg bg bg bg bg ru bg bg bg bg bg bg bg bg bg bg bg bg bg bg bg
юни 7, 2014 от admin
Бог поглежда свой ангел и го пита:
– Кажи, какво те мъчи?
– Ами човекът, за когото отговарям… Жив е. Има кола. Пари. Ходи на работа. Но, не е щастлив. Надява се на нещо.
– Трудно е да се каже. На два пъти му показвах щастлив сън, но не вижда. Казва, че се уморява на работа, а като не е на работа, не знае какво да прави.
– А как е на работа?
– Като при всички. Началник… суета… скатава се с пушене… интриги…
– Строг ли е началникът?
– Ами, началник като началник. Като навсякъде. Но не знам, защо се бои от него…
– Помогна ли му да се освободи от страховете си?
– Да-а-а. Още по пътя към офиса. Размахах крила над главата му. Облаците разгоних. Прошепнах му в ухото да забележи слънцето… Чу любимата си песен. Написах послание на един билборд. Намери си 10 лева пред офиса… Но, нищо не помага.
– Симпатична непозната по пътя? На токчета? Която да го загледа?
– Ама, обиждаш ме… Сблъсках ги в метрото един в друг. Почти се целунаха!
– И как е?
– Ами, никак. “Извинете” и пак се задълбава в черните си мисли.
– А след работа?
– Пазаруване. Телевизия. Евентуално измиване на чиниите. Интернет. Сън.
– Ами, развали ли му телевизора?
– Разбира се. Но, той си купи нов…
– Изключва ли му интернета?
– Пет дни поред му създавах проблеми. В началото много се ядосваше, но после започна да остава на работа. До късно вечер.
– Така. А през почивните дни?
– Спи до обяд. После чисти и подрежда. Вечер или телевизия, или с приятели, безсмислени разговори, бира, водка. Прибира се към полунощ. А сутринта е с главоболие. След това включва или телевизора, или пак пред компютъра.
– Съвсем е близко. Само през три къщи. Ходят в един и същи супермаркет, по едно и също време, купуват едни и същи неща.
– Сблъска ли ги на опашката?
– Да, разбира се. И извън инструкциите – срещнах ги “случайно” в мола, както и в едно кафене в парка – два пъти за един ден!!!
– Провери ли им линиите на съдбата? Може да не Съм ги създал един за друг в този живот?
– Да, съвместими са! Там е работата… Такъв град, такъв живот… Не мога повече! Това е неизпълнима задача!
– Не се отчайвай! Донеси списъкът за тежки ситуации? Ангелът носи черен тефтер на Бог: – Ето го!
– Прочети Ми страница първа.
– Грип с висока температура. Вирус с повръщане. Изкълчване или счупване.
– Мини на втора страница, ако обичаш.
– Катастрофа. Финансова криза. Земетресение или пожар в дома.
– Достатъчно. В името на Любовта са разрешени всички извънредни мерки. Щом е толкова твърдоглав, избери едно средство направо от втора страница в списъка и действай.
– Добре, ще бъде направено!
Ангелът тръгва да изпълни задачата си и си мисли: “Защо хората не използват възможностите, които им предоставя Бог, а сега се налага да прибягвам до крайности…”
Божествените знаци и ангелските закачки са навсякъде около нас, във всеки един миг. Те намират непрекъснато своят път, уникален и разпознаваем начин, за да ни утешат, зарадват, предадат послание. Нека просто имаме отворените сетива да ги видим, готовността да ги посрещнем и вярата да ги последваме. Не е нужно да стигаме до големите шамари – до болестите, нещастията, злополуките и неслучванията, за да се спрем и обърнем внимание. Нашите ангели и духовни водачи са неотклонно до нас, нашепват ни стари истини и лекичко ни подбутват към нашата лична пътечка. И горят от нетърпение да изкажем и възнамерим копнежите си. И нека сме готови да чуем и забележим знаците на Любовта. Енергията следва вниманието. Къде е вашето внимание днес?
Категории Имало едно време